काराकस. उत्तरी वेनेजुएला के एक बिजनेसमैन का अाइडिया क्राइम की दुनिया में जाने वाले यंगस्टर्स को रोकने में सफल हो रहा है। मशहूर कंपनी के सीईओ अल्बर्टो वूल्मर शहर में लूटपाट करने वाले और गैंग्स से जुड़े क्रिमिनल्स को जॉब देते हैं। एक लाख की पॉपुलेशन पर मर्डर के मामले 114 से घटकर 24 रह गए हैं।
बिजनेसमैन के साथ हुई थी लूटपाट...
दरअसल अल्बर्टो के साथ 2003 में ऐसी ही एक गैंग ने लूटपाट की थी। बाद में वो पकड़ा भी गए तब उन्होंने अपराधियों को जेल भेजने की बजाय उन्हें नौकरी देने की पेशकश की। वहीं गैंगवार रोकने के लिए विरोधी गैंग्स को रग्बी के मैदान पर भिड़ने की चुनौती दी।
राजधानी काराकस से लगभग 60 मील दूर एल कोंसेजो शहर के पास स्थित है सेंटा टेरेसा का ये इलाका। जहां पर बदलाव की जिद लिए जुटे हुए हैं अल्बर्टो। अपराध के मामले में ये देश का सबसे बदनाम इलाका था। पर अब स्थिति बदल रही है। अल्बर्टो कहते हैं कि ‘हम कुछ नहीं कर रहें है तो ये संदेश दे रहे हैं कि वो ऐसे ही अपराध करते रहें। हम पुलिस कार्रवाई करते हैं तो भी गारंटी नहीं कि वो सुधर ही जाएंगे।’
जब वोल्मर के साथ हुई घटना के अपराधी पकड़े गए तो उन्होंने तीनों के साथ बैठकर बात की। उन्होंने विकल्प दिया कि तीन महीने उनकी शराब कंपनी हशेंदा में बिना तनख्वाह के काम करो तो गन वापस करवा दूंगा नहीं तो अभी जेल जाने की तैयारी करो।
तीनों ने नौकरी के लिए हां कर दी। कुछ दिनों बाद उन्होंने अल्बर्टो से पूछा कि क्या गैंग के बाकी लोग भी उनकी कंपनी में नौकरी कर सकते हैं? हामी भरते ही अगले दिन 20 युवा हमारे साथ काम करने के लिए आ गए।
लेकिन इन लोगों के साथ समस्या थी कि विरोधी गैंग अगर हमला करेगी तो वे इन सब से कैसे दूर रह पाएंगे। अल्बर्टो ने इसका भी हल ढूंढ निकाला। विरोधी गैंग्स को उन्होंने कहा कि रग्बी के मैदान पर आएं और अपने झगड़े खेल के साथ सुलझा लें।
शुरुआत में दिक्कतें आई लेकिन धीरे-धीरे वे समझ गए कि जिनसे वो लड़ रहे हैं वो कभी दोस्त भी हो सकते हैं। थोड़े ही समय में सेंटा टेरेसा की छह गैंग्स हशेंदा में काम करने लगी थीं। अल्बर्टो ने इसे बाकायदा प्रोजेक्ट के रूप में शुरू कर दिया। अब तक ऐसी 9 गैंग इस प्रोजेक्ट से जुड़कर अपनी जिंदगी बदल चुकी हैं।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva